Kultuurimälestiste register

Kultuurimälestiste register (2019. aastani kultuurimälestiste riiklik register) on muinsuskaitseseaduse alusel kultuurimälestiseks tunnistatud asjade riiklik register Eestis.Muinsuskaitseseadus

Registri asutas Eesti valitsus muinsuskaitseseaduse alusel 14. oktoobril 1994,Kultuurimälestiste riikliku registri pidamise põhimäärus selle pidamine on sama seaduse kohaselt Muinsuskaitseameti üks põhiülesandeid (§ 7). Registri pidamist sätestab kultuurimälestiste riikliku registri pidamise põhimäärus.

Registris on kõik Eestis riikliku kaitse all olevad kultuurimälestised. Andmebaasist saab teha päringuid mälestise asukoha aadressi või katastriüksuse tunnuse, samuti mälestise registreerimisnumbri, nime ja liigi järgi.http://www.muinas.ee/register 

Esimene digitaalne mälestiste register loodi 1995. aastal. Lokaalsest, ainult Muinsuskaitseametit teenindavast serverist viidi register Internetipõhisele keskkonnale üle 2002. aastal ning 2003. aastal liideti koostöös Maa-ametiga registriga kaardikiht, kuhu on kantud kõigi mälestiste, muinsuskaitsealade ja arheoloogiliste leiukohtade ruumiandmed.Russow, U. Kultuurimälestiste riiklik register. - Muinsuskaitse aastaraamat 2009, lk 117. 2012. aasta suvel valmis registri mobiilirakendus."Kultuurimälestiste riiklik register sai m-rakenduse" Postimees, 22.07.2012.

 Viited 

 Välislingid 
 Kultuurimälestiste register
 Kultuurimälestiste registri põhimäärus
 Andrea Vianello: "Website Review: National Register of Cultural Monuments (of Estonia)" CSA Newsletter, 2014

Kategooria:Eesti andmebaasid
Kategooria:Muinsuskaitseamet